CELEX: 31982R1176
Language: el
Date: 1982-05-18 00:00:00
Title: Κανονισμός (EOK) αριθ. 1176/82 τού Συμβουλίου τής 18ης Μαΐου 1982 γιά τήν παράταση τής αναστολής εισαγωγών όλων τών προϊόντων καταγωγής Αργεντινής

Avis juridique important

|

31982R1176

Κανονισμός (EOK) αριθ. 1176/82 τού Συμβουλίου τής 18ης Μαΐου 1982 γιά τήν παράταση τής αναστολής εισαγωγών όλων τών προϊόντων καταγωγής Αργεντινής  

Επίσημη Εφημερίδα αριθ. L 136 της 18/05/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1176/82 ΤΟΥ ΣΥΜΒΟΥΛΙΟΥ  της 18ης Μαΐου 1982  για την παράταση της αναστολής εισαγωγών όλων των προϊόντων καταγωγής Αργεντινής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τον κανονισμό (ΕΟΚ) αριθ. 877/82 του Συμβουλίου της 16ης Απριλίου 1982 για την αναστολή εισαγωγών όλων των προϊόντων καταγωγής Αργεντινής (1), και ιδίως το άρθρο 3,  Εκτιμώντας:  ότι σύμφωνα με τον προαναφερόμενο κανονισμό, το Συμβούλιο, με πρόταση της Επιτροπής, καλείται να εξετάσει, πριν λήξει η εφαρμογή του κανονισμού αυτού, τη σκοπιμότητα της παράτασης, τροποποίησης καί, ενδεχόμενα, κατάργησής του·  ότι οι διαβουλεύσεις στο πλαίσιο της ευρωπαϊκής πολιτικής συνεργασίας κατέληξαν στην απόφαση ότι η αναστολή εισαγωγών όλων των προϊόντων καταγωγής Αργεντινής πρέπει να παραταθεί·  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 του κανονισμού (ΕΟΚ) αριθ. 877/82 αντικαθίσταται ως εξής:  «Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 24 Μαΐου 1982.  Μέχρι την ημερομηνία αυτή, το αργότερο, θα γίνει νέα εξέταση της κατάστασης και των μέτρων που πρέπει, ενδεχόμενα, να ληφθούν.».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 102 της 16. 4. 1982, σ. 1.